মীজান রহমানকে নিয়ে সাপ্তাহিক ‘দেশে বিদেশে’র মতামতের পাতায় টরেন্টো থেকে ২২ মে ১৯৯৭ সালে একটি মতামত লিখেছিলেন ইফফাত আরা। ‘ক্যানাডায় বাঙালিদের গর্ব মিজান রহমান’ শিরোনামে তিনি লিখেছিলেন “সাপ্তাহিক দেশে বিদেশের মাধ্যমে লেখক মিজান রহমানের সাথে আমার পরিচয়। কোন লেখা থেকে ঠিক তাঁকে ভাল লেগে উঠেছিল জানি না। তবে তাঁর প্রতিটি লেখাই আমার কাছে অসামান্য। প্রতিটি লেখাই হৃদয় ছুঁয়ে যায়। প্রবাসে বসে এ ধরনের লেখা পড়তে পারবো ভাবতেই পারি নি কোনদিন। খুব খুশি হলাম জেনে যে তিনি ক্যানাডার বাসিন্দা। ক্যানাডার বাঙালিদের গর্ব প্রিয় লেখকের সু-স্বাস্থ্য ও দীর্ঘায়ু কামনা করি”।